Ανατολικός βάτραχος

Ο ανατολικός βάτραχος, Pelophylax bedriagae (Camerano, 1882) ή ασιατικός βάτραχος ή βάτραχος του Bedriaga, είναι ένα είδος βατράχου της οικογένειας Ranidae που απαντάται στην ανατολική Μεσόγειο.

 Περιγραφή 
Πρόκειται για ένα μεσαίου-μεγάλου μεγέθους βάτραχο, του οποίο το ολικό μέγεθος εξαρτάται από το ενδιαίτημά του, αν και δεν ξεπερνά τα 15 cmSpeybroeck, J., Beukema, W., Bok, B., Van Der Voort, J. (2016). Field Guide to the Amphibians and Reptiles of Britain and Europe.. San Diego, USA: Bloomsbury Natural History.. Παρόμοια, ο χρωματισμός του σώματος του εξαρτάται από το περιβάλλον στον οποίο ζουν.

 Γεωγραφική κατανομή 
Εντοπίζεται από το Δέλτα του Νείλου έως τη Μέση Ανατολή και την Ανατολία, καθώς και στην Ευρώπη (Ελλάδα, Βουλγαρία, Τουρκία, χερσόνησος Κριμαίας). Στην Ελλάδα εντοπίζεται στα ανατολικά νησιά του Αιγαίου (Λήμνος, Λέσβος, Χίος, Σάμος, Ικαρία, Κως, Ρόδος) και πιθανότατα στα ανατολικά τμήματα της ΘράκηςΓεωργιάδης, Ν.Μ., Bergmeier, Ε., Δημητρόπουλος, Γ., Καΐρης Ο., Κακαλής, Ε., Κοσμάς, Κ., Meyer, S., Μπεμπέλη, Π., Πανίτσα, Μ., Περδίκης, Δ., Στραχίνης, Η., & Χατζηγεωργίου, Ι. (2020). Το φυσικό περιβάλλον της Λήμνου με έμφαση στη βιοποικιλότητα και το έδαφος. Πρόγραμμα Terra Lemnia: Δράσεις καταγραφής ειδών και εδαφικών παραμέτρων. Στρατηγική 1.2, Δράση 1.2.3. Μεσογειακό Ινστιτούτο για τη Φύση και τον Άνθρωπο (MedINA), Άθήνα. 175 σελ. .

 Βιολογία 
Ημερόβιος, ντροπαλός βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Τρέφεται κυρίως με ασπόνδυλα. Ζευγαρώνει την άνοιξη και τα θηλυκά γεννούν πάνω από 10.000 αυγά συνολικά έως το πέρας την αναπαραγωγικής περιόδου. Τα αυγά εναποτίθενται σε μάζες-συστάδες μερικών εκατοντάδων μέσα στο νερό.

 Παραπομπές 

Κατηγορία:Αμφίβια της Ελλάδας
Κατηγορία:Αμφίβια της Ευρώπης
Κατηγορία:Άνουρα